pythainlp/thai-financial-dataset huggingface dataset:
ข้อมูลสรุป (Executive Summary)

บริษัทและบริษัทย่อยประกอบธุรกิจ ผลิตพัดลมโคมไฟติดเพดาน โดยพัดลมที่บริษัทผลิตส่วนใหญ่จะผลิต
ตามเครื่องหมายการค้าของลูกค้า บริษัทมีตลาดส่งออกทั้งหมดในประเทศสหรัฐอเมริกา
สำหรับการจำหน่ายในประเทศบริษัท ส่งออกผ่านตัวแทนชื่อ บริษัท คัลมิเนท แอรี่ จำกัด
โดยใช้เครื่องหมายการค้า SUNLIGHT ในปี 2540 บริษัทได้ร่วมทุนกับบริษัท ฮันเตอร์ แฟน จำกัด
ผู้ผลิตพัดลมรายใหญ่ในประเทศสหรัฐอเมริกา ผลจากการที่ได้มีการร่วมทุนทำให้บริษัท
มียอดขายที่เพิ่มขึ้น เมื่อวันที่ 23 สิงหาคม 2545 บริษัท ฮันเตอร์ แฟน จำกัด
สิ้นสุดการเป็นบริษัทที่มีความเกี่ยวข้องกันก็ตาม แต่บริษัท ฮันเตอร์ แฟน
จำกัดยังคงเป็นบริษัทคู่ค้าตามปกติธุรกิจ
และได้มีการทำสัญญาซื้อขายผลิตภัณฑ์พัดลมโคมไฟติดเพดานฉบับใหม่เป็นระยะเวลา 3 ปี
(สัญญาสิ้นสุดเดือนตุลาคม 2548) ปัจจุบันบริษัท ฮันเตอร์ แฟน จำกัด
ได้ยกเลิกคำสั่งซื้อตั้งแต่เดือนมีนาคม 2548 ในเดือนมกราคม 2547 บริษัทฯ ได้เข้าลงทุนในบริษัท
AIR BREEZE CO., LTD. ในประเทศสาธารณประชาชนจีน โดยผ่านบริษัท VANGUARD
CORPORATION ตั้งอยู่ที่หมู่เกาะเคย์แมน โดยถือหุ้นร้อยละ 100 มูลค่าเงินลงทุน 3,000,000
เหรียญสหรัฐอเมริกา สาเหตุที่เข้าไปลงทุนในประเทศสาธารณประชาชนจีน เพราะบริษัทฯ
ต้องการสร้างฐานการผลิตสินค้าระดับตลาดล่าง
เนื่องจากสินค้าระดับนี้จะมีการแข่งขันทางด้านราคากันอย่างรุนแรง
ซึ่งในประเทศสาธารณประชาชนจีน มีอัตราค่าแรงที่ต่ำกว่าในประเทศไทย ผลประกอบการของบริษัท
AIR BREEZE ยังมีผลประกอบการไม่ดีนักเนื่องจากบริษัทย่อยดังกล่าวยังหาลูกค้าได้ไม่มากพอ
แต่ในอนาคตบริษัทเชื่อว่าผลประกอบของบริษัทย่อยจะมีแนวโน้มดียิ่งขึ้น

ในปีที่ผ่านมา บริษัทฯ มียอดขายเพิ่มขึ้น 10.11 ล้านบาท เพิ่มขึ้นร้อยละ 5.76 และมีผลกำไร
38.57 ล้านบาท เนื่องจากบริษัทย่อยในต่างประเทศมียอดการผลิตและจำหน่ายเพิ่มมากขึ้น
แต่เนื่องจากการปรับราคาของต้นทุนวัตถุดิบและค่าใช้จ่ายต่างๆที่สูงขึ้นในปีที่ผ่านมา
จึงทำให้ผลกำไรในปีที่ผ่านมาลดน้อยลง
ทั้งนี้ผู้บริหารได้พยายามที่จะปรับลดรายจ่ายต่างๆเพื่อให้กิจการมีผลประกอบการที่สูงที่สุด

ปริมาณการขายในปี 52 คาดว่าจะมีปริมาณใกล้เคียงกับปี 51 เนื่องจากผลิตภัณฑ์ดังกล่าว
เป็นที่นิยมของคนกลุ่มน้อย ซึ่งผู้บริหารคาดว่าในปีหน้านี้อาจจะมีการเปิดตัวในผลิตภัณฑ์ใหม่ๆ
ที่ช่วยในการลดการใช้พลังงานหรือการนำเข้าและผลิตอุปกรณ์ประหยัดพลังงานต่างๆ
ซึ่งบริษัทกำลังเจรจาเพื่อการร่วมทุนในการทำธุรกิจ ถ้ามีความคืบหน้าบริษัทจะแจ้งให้ทราบอีกครั้ง

  (ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุน)
การรับรองความถูกต้องของข้อมูล

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 กรกฎาคม 2551
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
ข้าพเจ้าได้มอบหมายให้ นายขจรศักดิ์ สินวัฒนาเกษม
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายขจรศักดิ์
สินวัฒนาเกษม กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”

  ชื่อ ตำแหน่ง ลายมือชื่อ

  1. นายหลัว เจิ้น จง ประธานกรรมการบริหาร

  2. นางสาวไต้ เวน - ลี รองประธานกรรมการ บริหาร

  3. นายไต้ แดน เซิง ผู้อำนวยการฝ่ายบริหาร

  4. นางอู๋ ลี่ หยุน ผู้จัดการฝ่ายการตลาด

  5. นายขจรศักดิ์ สินวัฒนาเกษม ผู้จัดการฝ่ายบัญชี

  ชื่อ ตำแหน่ง ลายมือชื่อ

ผู้รับมอบอำนาจ นายขจรศักดิ์ สินวัฒนาเกษม ผู้จัดการฝ่ายบัญชี
การควบคุมภายใน

บริษัทฯได้มีการพัฒนาระบบการควบคุมภายในมาเป็นเวลาหลายปีโดยมีวัตถุประสงค์เพื่อปรับปรุงประสิทธิภาพในการดำเนินกิจการควบคู่ไปกับการป้องกันและค้นหาความบกพร่องและความผิดพลาดที่เกิดขึ้นแม้ว่าระบบการควบคุมภายในของบริษัทฯ
จะเป็นที่น่าพอใจในระดับหนึ่ง แต่คณะกรรมการควบคุมภายใน คณะกรรมการบริษัทฯ
และฝ่ายจัดการก็ยังพยายามที่จะพัฒนาระบบให้ดีขึ้นต่อไป โครงสร้างการควบคุมภายในของบริษัทฯ
แบ่งออกเป็น 3 ระดับดังต่อไปนี้

1. คณะกรรมการตรวจสอบ ประกอบไปด้วยกรรมการ 3 ท่าน ได้แก่ นางสาวเฉิน สู หุ้ย,
นายหยาง เจียน เจิ้น และ นายเฉิน ไทย เฮิง ล้วนแต่เป็นกรรมการอิสระจากภายนอก
ซึ่งเป็นตัวแทนของสาธารณชน มีหน้าที่สอดส่องดูแลการดำเนินการของบริษัทฯ และบริษัทย่อย
โดยผ่านแผนกตรวจสอบภายในของบริษัทฯ โดยเฉพาะอย่างยิ่งรายการระหว่างกันของบริษัทฯ
กับบริษัทอื่น ๆ ที่เกี่ยวข้อง

2. แผนกควบคุมภายในบริษัทฯ ได้จัดตั้งแผนกควบคุมภายในขึ้นในปี 2542
เพื่อทำงานร่วมกับคณะกรรมการตรวจสอบ
โดยมีการวางระบบการตรวจสอบและรายงานเพื่อการควบคุมที่ดี
อันประกอบไปด้วยการประเมินความเสี่ยงที่เกิดจากปัจจัยทั้งภายในและภายนอกอันจะมีผลต่อบริษัทฯ
ทั้งในแง่ของการเจริญเติบโต ความสามารถในการทำกำไร
และสถานภาพทางการเงินทั้งในปัจจุบันและอนาคตของบริษัทฯ
การประเมินความเสี่ยงจากสภาพแวดล้อมของการตรวจสอบภายในบริษัท รวมถึงระบบต่าง ๆ
ภายในบริษัทฯ ทั้งในการผลิตและการจัดการ จุดควบคุมของการจัดการจะรวมถึงลูกหนี้การค้า
เจ้าหนี้การค้า การเก็บสินค้า การสั่งซื้อวัตถุดิบ การนำเข้าและการส่งออก การลงบัญชี
รายการทรัพย์สิน การวิเคราะห์ต้นทุน การผลิต และการพนักงาน
จากภาวะการ์ณของบริษัทในปัจจุบันทำให้ฝ่ายตรวจสอบภายในต้องช่วยทำหน้าที่ด้านอื่นๆ ในบริษัทด้วย
เพราะบุคลากรในบริษัทได้ลดลงอย่างมาก ในอนาคตเมื่อบริษัทกลับเข้าสู่ภาวะปกติ
ฝ่ายตรวจสอบภายในก็พร้อมที่จะกลับสู่การทำงานตามปกติ

3. ผู้บริหารของบริษัทฯ มีนโยบายให้ฝ่ายตรวจสอบภายใน
ทำหน้าที่ตรวจสอบระบบการควบคุมภายในของทุกหน่วยงานในบริษัทฯ
ว่าจุดมีใดบ้างที่ต้องทำการปรับปรุงแก้ไขให้มีประสิทธิภาพ
และสอดคล้องกับวิธีการปฏิบัติงานในปัจจุบัน โดยจะมีการรายงานผลการตรวจสอบภายใน
ตลอดจนข้อเสนอแนะต่าง ๆ ส่งให้กับผู้บริหารระดับสูง
และหน่วยงานที่เกี่ยวข้องเพื่อประชุมหาข้อสรุป และทำการปรับปรุงแก้ไขอย่างต่อเนื่อง

ในรอบระยะเวลาปี 2552 คณะกรรมการตรวจสอบได้มีการประชุมเพื่อพิจารณา
และได้นำเสนอต่อคณะกรรมการบริษัทในเรื่องต่าง ๆ ดังต่อไปนี้ :

1.  การสอบทานงบการเงิน โดยสอบทานงบการเงินรายไตรมาส และประจำปี 2552 ของบริษัท
    คอมพาสส์ อีสต์ อินดัสตรี้ (ประเทศไทย) จำกัด(มหาชน) และงบการเงินรวมของบริษัทฯ

2.  การกำกับดูแลและพัฒนาระบบการควบคุมภายใน
    โดยวางแผนงานการตรวจสอบให้มีการสอบทานด้วยความเหมาะสมกับฝ่ายตรวจสอบภายในและฝ่ายบริหารที่เกี่ยวข้อง
    เพื่อปรับปรุงให้ระบบควบคุมภายในมีประสิทธิภาพยิ่งขึ้น

3.  การสอบทานระบบการบริหารความเสี่ยงและปัจจัยอื่นที่อาจมีผลกระทบอย่างมีนัยสำคัญต่อการดำเนินธุรกิจของบริษัท
    เช่นการปฏิบัติตามกฏหมายที่เกี่ยวข้องการปฏิบัติตามหลักการกำกับดูแลกิจการที่ดีเพื่อหารือและแลกเปลี่ยน

  ข้อคิดเห็นเกี่ยวกับผลการตรวจสอบการประเมินคุณภาพในด้านต่าง ๆ และความเพียงพอของระบบ
  การควบคุม

  ภายใน

4.  การพิจารณาแต่งตั้งผู้สอบบัญชีประจำปี 2553 โดยให้ข้อเสนอแนะ
    ชื่อผู้สอบบัญชีรวมทั้งสอบทานคุณสมบัติของผู้สอบบัญชีให้ถูกต้องตามประกาศของ ก.ล.ต. และ
    ตลท. แล้ว และกำหนดค่าตอบแทนประจำปี 2553
    ต่อคณะกรรมการเพื่อนำเสนอในที่ประชุมผู้ถือหุ้นของบริษัท พิจารณาลงมติแต่งตั้งต่อไป
เอกสารแนบ 3

รายงานคณะกรรมการตรวจสอบ

คณะกรรมการของบริษัท คอมพาสส์ อีสต์ อินดัสตรี้ (ประเทศไทย) จำกัด(มหาชน)
ได้แต่งตั้งคณะกรรมการตรวจสอบในการควบคุมดูแลงบการเงินของบริษัทฯ
ให้มีการปฎิบัติตามมาตรฐานการบัญชีที่เหมาะสมกับการดำเนินธุรกิจ
และสอบทานให้บริษัทรายงานทางการเงินอย่างถูกต้อง และเพียงพอ
มีระบบควบคุมภายในที่เหมาะสม และมีประสิทธิภาพมีการปฎิบัติตามกฎหมายว่าด้วยหลักทรัพย์
และตลาดหลักทรัพย์ รวมถึงกฎหมายอื่นๆ ที่เกี่ยวข้องมีการเปิดเผยข้อมูลอย่างเพียงพอ
การบริหารความเสี่ยง พิจารณาคัดเลือกและเสนอแต่งตั้งผู้สอบบัญชีของบริษัท
รวมทั้งให้ความสำคัญกับการปฎิบัติตามหลักบรรษัทภิบาล จริยธรรมความโปร่งใส
สามารถตรวจสอบได้

คณะกรรมการตรวจสอบประกอบด้วยกรรมการอิสระ จำนวน 3 ท่าน โดยมี นางสาว เฉิน สู หุ้ย
เป็นประธานคณะกรรมการตรวจสอบ นายหยาง เจียน เจิ้น เป็นเลขานุการกรรมการตรวจสอบ
และ นายเฉิน ไทย เฮิง เป็นกรรมการตรวจสอบ
ซึ่งแต่ละท่านไม่ได้เป็นเจ้าหน้าที่บริหารหรือพนักงานบริษัท
คณะกรรมการตรวจสอบมีขอบเขตการปฏิบัติงานและหน้าที่ความรับผิดชอบตามกฏบัตรคณะกรรมการตรวจสอบที่อนุมัติโดยที่ประชุมคณะกรรมการบริษัทซึ่งเป็นไปตามข้อกำหนดของตลาดหลักทรัพย์แห่งประเทศไทย
และรายงานต่อคณะกรรมการบริษัท

คณะกรรมการตรวจสอบทำหน้าที่ดูแลกิจการตามขอบเขตความรับผิดชอบที่ได้รับมอบหมายจากคณะกรรมการบริษัท
โดยมีการประชุมทั้งสิ้น 10 ครั้ง และคณะกรรมการตรวจสอบเข้าประชุมร้อยละ 96
โดยสรุปสาระสำคัญในการปฎิบัติหน้าที่ได้ดังนี้

1.  การสอบทานงบการเงิน โดยสอบทานงบการเงินรายไตรมาส และประจำปี 2552 ของบริษัท
    คอมพาสส์ อีสต์ อินดัสตรี้ (ประเทศไทย) จำกัด(มหาชน) และงบการเงินรวมของบริษัทฯ

2.  การกำกับดูแลและพัฒนาระบบการควบคุมภายใน
    โดยวางแผนงานการตรวจสอบให้มีการสอบทานด้วยความเหมาะสมกับฝ่ายตรวจสอบภายในและฝ่ายบริหารที่เกี่ยวข้อง
    เพื่อปรับปรุงให้ระบบควบคุมภายในมีประสิทธิภาพยิ่งขึ้น

3.  การสอบทานระบบการบริหารความเสี่ยงและปัจจัยอื่นที่อาจมีผลกระทบอย่างมีนัยสำคัญต่อการดำเนินธุรกิจของบริษัท
    เช่นการปฏิบัติตามกฎหมายที่เกี่ยวข้องการปฏิบัติตามหลักการกำกับดูแลกิจการที่ดีเพื่อหารือและแลกเปลี่ยนข้อคิดเห็นเกี่ยวกับผลการตรวจสอบการประเมินคุณภาพในด้านต่าง
    ๆ และความเพียงพอของระบบ การควบคุมภายใน

4.  การพิจารณาแต่งตั้งผู้สอบบัญชีประจำปี 2553 โดยให้ข้อเสนอแนะ
    ชื่อผู้สอบบัญชีรวมทั้งสอบทานคุณสมบัติของผู้สอบบัญชีให้ถูกต้องตามประกาศของ ก.ล.ต. และ
    ตลท. แล้ว และกำหนดค่าตอบแทนประจำปี 2553
    ต่อคณะกรรมการเพื่อนำเสนอในที่ประชุมผู้ถือหุ้นของบริษัท พิจารณาลงมติแต่งตั้งต่อไป

คณะกรรมการตรวจสอบได้ปฏิบัติหน้าที่อย่างมีอิสระจากคณะกรรมการบริษัท และฝ่ายบริหาร
โดยได้รายงานผลการประชุม และรายงานการปฏิบัติหน้าที่ต่อคณะกรรมการบริษัทแล้ว

  ในนามคณะกรรมการตรวจสอบ

นางสาว เฉิน สู หุ้ย

ประธานคณะกรรมการตรวจสอบ
ส่วนที่ 2

การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีนั้น
ให้ผู้มีอำนาจลงนามผูกพันบริษัท
ลงลายมือชื่อพร้อมทั้งประทับตราบริษัทในแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว และด้วยความระมัดระวัง

บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) บริษัทเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 31 กรกฎาคม 2552
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน รวมทั้ง

การกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายขจรศักดิ์ สินวัฒนาเกษม เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายขจรศักดิ์ สินวัฒนาเกษม กำกับไว้
ข้าพเจ้าจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น”

  ชื่อ ตำแหน่ง ลายมือชื่อ

  1. นายหลัว เจิ้น จง ประธานกรรมการบริหาร

  2. นางสาวไต้ เวน - ลี รองประธานกรรมการ บริหาร

  3. นายไต้ แดน เซิง ผู้อำนวยการฝ่ายบริหาร

  4. นางสาวได จวน หมิง ผู้จัดการฝ่ายจัดซื้อ

  5. นายขจรศักดิ์ สินวัฒนาเกษม ผู้จัดการฝ่ายบัญชี

  ชื่อ ตำแหน่ง ลายมือชื่อ

ผู้รับมอบอำนาจ นายขจรศักดิ์ สินวัฒนาเกษม ผู้จัดการฝ่ายบัญชี
ส่วนที่ 2

บริษัทที่ออกหลักทรัพย์

บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

ชื่อภาษาไทย : บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

ชื่อภาษาอังกฤษ : Compass East Industry (Thailand) Public Company Limited

ประเภทธุรกิจ : ผลิตและส่งออกพัดลมโคมไฟติดเพดาน

ที่ตั้งสำนักงานใหญ่ : 225/324 อาคารคันทรี่ คอมเพล็กซ์ อาคารบี ชั้น16 ถ.สรรพาวุธ
แขวงบางนา เขตบางนา

กรุงเทพฯ

ที่ตั้งสาขา 1 : 290-1 หมู่ 4 นิคมอุตสาหกรรมบางปู ซอย 5B ถ.สุขุมวิท ต. แพรกษา อ.เมือง
จ.สมุทรปราการ

โทร. 02-3240527-34 โทรสาร 02-7094248

เลขทะเบียนบริษัทฯ : 0107537001919

ทุนจดทะเบียน : ณ วันที่ 31 กรกฎาคม 2551 บริษัทมีทุนจดทะเบียน 240 ล้าน ชำระแล้ว
188.30 ล้านบาท

เว็บไซต์ : www.ceifan.com

โทรศัพท์ : 0-2324-0527-34

โทรสาร : 0-2324-0587

นายทะเบียนหุ้นสามัญ : บริษัทศูนย์รับฝากหลักทรัพย์ (ประเทศไทย) จำกัด

: เลขที่ 62 อาคารตลาดหลักทรัพย์แห่งประเทศไทย ชั้น 4, 7

  ถนนรัชดาภิเษก แขวงคลองเตย เขตคลองเตย กรุงเทพมหานคร 10110

โทรศัพท์ : 0-2229-2800, 0-2654-5599

โทรสาร : 0-2359-1262-63

ผู้สอบบัญชี : นายเจษฎา หังสพฤกษ์

บริษัท กรินทร์ ออดิท จำกัด

เลขที่ 138 อาคารบุญมิตร ชั้น 6 ห้องบี 1 ถนนสีลม

แขวงสุริยวงศ์ เขตบางรัก กรุงเทพมหานคร 10500

โทรศัพท์ : 0-2634-2484-6

โทรสาร : 0-2634-2668
ปัจจัยความเสี่ยง

1.  ความเสี่ยงจากการดำเนินงานต่อเนื่อง

บริษัทมีความเสี่ยงจากการดำเนินธุรกิจตามปกติจากการเปลี่ยนแปลงอัตราดอกเบี้ยและอัตราแลกเปลี่ยนเงินตราต่างประเทศ
และจากการไม่ปฏิบัติตามข้อกำหนดตามสัญญาของคู่สัญญา
บริษัทไม่มีการถือหรือออกเครื่องมือทางการเงินที่เป็นตราสารอนุพันธ์เพื่อการเก็งกำไรหรือการค้า
สินทรัพย์ทางการเงินของบริษัทประกอบด้วยเงินสดและรายการเทียบเท่าเงินสด เงินลงทุนชั่วคราว
ลูกหนี้การค้าและสินค้าคงเหลือซึ่งมีสภาพคล่องและเปลี่ยนเป็นเงินได้เร็วในมูลค่ายุติธรรม

ความเสี่ยงด้านอัตราดอกเบี้ย

ความเสี่ยงจากอัตราดอกเบี้ยเกิดขึ้นจากความผันผวนของอัตราดอกเบี้ยในตลาดในอนาคต
ซึ่งจะส่งผลกระทบต่อผลการดำเนินงานและกระแสเงินสดของบริษัท
บริษัทมีความเสี่ยงจากอัตราดอกเบี้ยเนื่องจากมีเงินฝากและตั๋วแลกเงินกับสถาบันการเงิน
เนื่องจากสินทรัพย์ดังกล่าวส่วนใหญ่จัดอยู่ในประเภทระยะสั้น
บริษัทจึงมิได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

ความเสี่ยงจากอัตราแลกเปลี่ยน

บริษัทมีความเสี่ยงจากอัตราแลกเปลี่ยนเงินตราต่างประเทศ
เนื่องจากบริษัทมีเจ้าหนี้ที่เป็นสกุลเงินต่างประเทศยอดเจ้าหนี้คงค้างที่เป็นเงินตราต่างประเทศ ณ
วันที่ 31 กรกฎาคม 2552 โดยไม่ได้ทำสัญญาป้องกันความเสี่ยงด้านอัตราแลกเปลี่ยนจำนวน 1.38
ล้านเหรียญสหรัฐ

ความเสี่ยงด้านการให้สินเชื่อ

บริษัทมีความเสี่ยงจากการกระจุกตัวของสินเชื่อที่มีนัยสำคัญ เนื่องจากมีลูกหนี้น้อยราย อย่างไรก็ตาม
ฝ่ายบริหารของบริษัทเชื่อว่าไม่มีความเสี่ยงจากการให้สินเชื่อในลูกหนี้การค้ามากไปกว่าจำนวนที่สำรองไว้เผื่อการเรียกเก็บเงินไม่ได้

มูลค่ายุติธรรม

มูลค่ายุติธรรมของสินทรัพย์ทางการเงินและหนี้สินทางการเงินที่เป็นสาระสำคัญส่วนใหญ่ไม่แตกต่างจากมูลค่าตามบัญชีของสินทรัพย์ทางการเงินและหนี้สินทางการเงินนั้น

ค่าใช้จ่ายตามลักษณะ

รายการค่าใช้จ่ายตามลักษณะที่สำคัญสำหรับปีสิ้นสุดวันที่ 31 กรกฎาคม 2552 และ 2551 ได้แก่
(หน่วย : บาท)

  ------------------------------ ------------- -- ------------ --- -------------------- -- ------------
                                 งบการเงินรวม                       งบการเงินเฉพาะกิจการ      

                                 2552             2551             2552                    2551

  เงินเดือน                        20,893,109       28,385,479       13,650,470              13,445,354
  ค่าแรงและผลประโยชน์อื่นของพนักงาน                                                             

  ค่าเสื่อมราคาและค่าตัดจำหน่าย        13,249,715       21,458,075       9,641,161               11,592,616

  ค่าซ่อมแซมและบำรุงรักษา            3,663,321        1,883,609        3,663,321               1,883,609

  สำรองเผื่อหนี้สงสัยจะสูญ             10,002,403       9,095,903        10,002,403              8,824,751
  ------------------------------ ------------- -- ------------ --- -------------------- -- ------------
เอกสารแนบ 2

รายละเอียดเกี่ยวกับกรรมการของบริษัทย่อย

รายชื่อกรรมการของบริษัทย่อยตามตาราง ดังนี้

+----------------------+----------------------+------------------------+
| รายชื่อบริษัทย่อย         | บริษัท แวนการ์ด         | บริษัท แอร์ บรีซ จำกัด      |
|                      | คอร์ปอร์เรชั่น           |                        |
| รายชื่อกรรมการ         |                      |                        |
+----------------------+----------------------+------------------------+
| 1. นางสาวไต้ เวน ลี    | X                    | X                      |
+----------------------+----------------------+------------------------+
| 2. นางไต้ ชุน ยา       | /                    | /                      |
+----------------------+----------------------+------------------------+
| 3. นายไต้ ตัน เซิง      | /                    | /                      |
+----------------------+----------------------+------------------------+

บริษัทฯ ได้ทยอยขายบริษัทย่อยทั้งสอง บริษัทแวนการ์ด คอร์ปอร์เรชั่น เมื่อปี 2550 และ ขายบริษัท
แอร์ บรีซ จำกัด

เมื่อ มกราคม 2552 ตามลำดับ เนื่องจากผลประกอบการของบริษัทขาดทุน

หมายเหตุ

1.  / = กรรมการ X = ประธานกรรมการ // = กรรมการบริหาร

2.  บริษัทย่อยให้หมายถึง บริษัทย่อยที่มีนัยสำคัญ เช่น มีรายได้เกินกว่าร้อยละ 10
    ของรายได้รวมตามงบกำไรขาดทุนรวมของปีบัญชีล่าสุด
บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

รายงานการเปิดเผยข้อมูลเพิ่มเติม

สำหรับปีสิ้นสุดวันที่

31 กรกฎาคม 2552 

สารบัญ

หน้า

ส่วนที่ 1 ข้อมูลสรุป (EXECUTIVE SUMMARY) 1-2

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 4

2.  ลักษณะการประกอบธุรกิจ 5-11

3.  การประกอบธุรกิจของแต่ละสายผลิตภัณฑ์ 12

4.  การวิจัยและพัฒนา 13

5.  ทรัพย์สินที่ใช้ในการประกอบธุรกิจ 14-17

6.  โครงการในอนาคต 18

7.  ข้อพิพาททางกฎหมาย 19

8.  โครงสร้างเงินทุน 20-21

9.  การจัดการ 22-33

10. การควบคุมภายใน 34-35

11. รายการระหว่างกัน 36-37

12. ฐานะการเงินและผลการดำเนินงาน 38-66

13. ข้อมูลอื่นที่เกี่ยวข้อง 67

ส่วนที่ 3 การรับรองความถูกต้องของข้อมูล 68

เอกสารแนบ 1 ประวัติของกรรมการและผู้บริหาร 69-78

เอกสารแนบ 2 การดำรงตำแหน่งของผู้บริหารในบริษัทฯ บริษัทย่อย และบริษัทที่เกี่ยวข้อง 79

เอกสารแนบ 3 รายงานคณะกรรมการตรวจสอบ 80
โครงการดำเนินงานในอนาคต

ในปี 2552 ความคืบหน้าของธุรกิจการผลิตเครื่องชุบเคลือบผิว (HORIZONTAL PLATING
MACHINES) เพื่อใช้

ในแผงวงจรอิเล็คโทรนิคสำหรับเครื่องใช้ไฟฟ้าทั่วไป คือ
ลูกค้ายังคงไม่มีการลงทุนหรือขยายงานออกไป
ยังรอดูภาวะแวดล้อมและการตลาดว่าจะเติบโตเมื่อใด
โดยขณะนี้ลูกค้ายังอยู่ในสภาพลดกำลังการผลิตอยู่จึงเป็นการยากที่จะเสนอการลงทุนใดเพิ่มเติมให้กับลูกค้า

ณ ขณะนี้ บริษัทฯ
ยังคงหาธุรกิจใหม่เพื่อการลงทุนที่ได้ผลตอบแทนสูงและความเสี่ยงต่ำในการดำเนินธุรกิจในอนาคต
เพื่อให้ได้ผลตอบแทนสูงที่สุด ซึ่งในเดือนสิงหาคม 2552 บริษัทฯได้เข้าลงทุนในบริษัท แหล่งน้ำสยาม
จำกัด ในสัดส่วนร้อยละ10 โดยซื้อเงินลงทุนดังกล่าวจากผู้ถือหุ้นเดิมในราคา 49.95 บาท จำนวน
450,000 หุ้น โดยมีราคาตามบัญชีหุ้น

ละ 100 บาท บริษัทฯ จ่ายชำระเงินค่าหุ้นแล้วจำนวน 33.75 ล้านบาท คงเหลือ 16.20 ล้านบาท
กำหนดจ่ายชำระภายในเดือนกันยายน 2552
และใบหุ้นทั้งจำนวนดังกล่าวได้โอนมายังบริษัทแล้วในเดือนสิงหาคม 2552
56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2546

บริษัท โฮม โปรดักส์ เซ็นเตอร์ จำกัด (มหาชน)

สารบัญ

 หน้า

ส่วนที่ 1 ข้อมูลสรุป (Executive Summary) ส่วน 1 - 1

ส่วนที่ 2 บริษัทที่ออกหลักทรัพย์ 

1.  ปัจจัยความเสี่ยง ส่วน 2 - 1

2.  ลักษณะการประกอบธุรกิจ ส่วน 2 - 2

3.  การประกอบธุรกิจของแต่ละสายผลิตภัณฑ์ ส่วน 2 - 6

4.  การวิจัยและพัฒนา ส่วน 2 - 9

5.  ทรัพย์สินที่ใช้ในการประกอบธุรกิจ ส่วน 2 - 10

6.  โครงการดำเนินงานในอนาคต ส่วน 2 - 13

7.  ข้อพิพาททางกฎหมาย ส่วน 2 - 13

8.  โครงสร้างเงินทุน ส่วน 2 - 14

9.  การจัดการ ส่วน 2 - 15

10. การควบคุมภายใน ส่วน 2 – 21

11. รายการระหว่างกัน ส่วน 2 - 22

12. ฐานะการเงินและผลการดำเนินงาน ส่วน 2 - 24

13. ข้อมูลอื่นที่เกี่ยวข้อง ส่วน 2 - 30

ส่วนที่ 3 การรับรองความถูกต้องของข้อมูล ส่วน 3 - 1

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท
4.  การวิจัยและพัฒนา

บริษัทมีหน่วยงานพัฒนาธุรกิจและสาขา โดยนำข้อมูลการขาย
และความต้องการของลูกค้ามาพัฒนาพื้นที่ขาย การจัดเรียงสินค้า การสร้างห้องแสดงสินค้า (Model
Room) ตลอดจนปรับปรุงบริการหลังการขาย ทั้งนี้เพื่อให้ลูกค้ามีความต้องการที่จะซื้อสินค้ามากขึ้น
รวมทั้งบริหารยอดขายต่อพื้นที่ขาย และบริหารต้นทุนการลงทุนต่อสาขาให้มีประสิทธิภาพสูงสุด

นอกจากนี้ บริษัทมีแผนที่จะร่วมกับผู้ผลิตที่เป็นคู่ค้าพัฒนาผลิตภัณฑ์ให้มีคุณภาพที่ดีขึ้น มีการใช้งานง่ายขึ้น
ตลอดจนให้ลูกค้าที่ใช้ผลิตภัณฑ์นั้นได้รับคุณค่า (Value) มากขึ้น โดยรวบรวมข้อมูลและปัญหาต่างๆ
ที่ได้รับฟังจากลูกค้าผสานกับความเชี่ยวชาญในตัวสินค้าของบริษัทและผู้ผลิตปรับปรุงแก้ไขปัญหาต่าง ๆ
รวมทั้งช่วยวิเคราะห์แนวโน้มความต้องการของผู้บริโภคให้คู่ค้าผลิตสินค้าที่สามารถสนองตอบความพึงพอใจของลูกค้าได้สูงสุด
10. การควบคุมภายใน

เมื่อวันที่ 12 กุมภาพันธ์ 2547 คณะกรรมการตรวจสอบร่วมกับกรรมการบริษัท
ฝ่ายบริหารและจัดการของบริษัทได้ทำการประเมินความเพียงพอของระบบการควบคุมภายใน
โดยจากการประเมินระบบการควบคุมภายในของบริษัทในด้านต่าง ๆ 5 ส่วน ดังนี้ คือ

  องค์กรและสภาพแวดล้อม
  คณะกรรมการเห็นว่าบริษัทมีความเพียงพอของระบบการควบคุมภายในที่มีประสิทธิผลต่อองค์กรและสภาพแวดล้อม

  การบริหารความเสี่ยง คณะกรรมการเห็นว่าบริษัทมีการประเมิน วิเคราะห์
  ติดตามและป้องกันความเสี่ยงอย่างสม่ำเสมอ แต่ก็ไม่อาจครอบคลุมความเสี่ยงทุกประเด็นได้
  เพราะความเสี่ยงที่เกิดขึ้นอาจเป็นความเสี่ยงที่ไม่ได้คาดคิดมาก่อนหรือเป็นความเสี่ยงที่ไม่อาจควบคุมได้

  การควบคุมการปฏิบัติงานของฝ่ายบริหาร
  คณะกรรมการเห็นว่าบริษัทมีการกำหนดขอบเขตอำนาจหน้าที่ของฝ่ายบริหารอย่างชัดเจนและมีประสิทธิผล
  รวมทั้งมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าวอย่างเพียงพอแล้ว
  โดยรายการที่เกิดขึ้นและจะเกิดขึ้นในอนาคตต้องได้รับความเห็นชอบจากคณะกรรมการตรวจสอบก่อน

  ระบบสารสนเทศและการสื่อสารข้อมูล
  คณะกรรมการเห็นว่าบริษัทมีการจัดข้อมูลที่เป็นระบบเหมาะสมและมีระบบสารสนเทศรวมถึงระบบข้อมูลที่มีเนื้อหาเพียงพอ
  ถูกต้อง เหมาะสม ต่อการตัดสินใจของกรรมการ, ผู้บริหาร, และผู้ถือหุ้น

  ระบบการติดตาม
  คณะกรรมการเห็นว่าบริษัทมีระบบการติดตามการปฏิบัติงานตามเป้าหมายที่วางไว้
  รวมถึงระบบการควบคุมภายในที่เพียงพอ โดยบริษัทมีสำนักตรวจสอบภายใน ที่ทำหน้าที่ตรวจสอบ
  และรายงานต่อคณะกรรมการตรวจสอบอย่างสม่ำเสมอ

นอกจากนี้ผู้สอบบัญชีของบริษัท คือ นางสุวิมล กฤตยาเกียรณ์ ซึ่งเป็นผู้ตรวจสอบงบการเงินของบริษัท
ได้ให้ความเห็นเกี่ยวกับการประเมินประสิทธิภาพการควบคุมภายในด้านบัญชีของบริษัทว่าทางสำนักงานไม่พบจุดอ่อนที่เป็นสาระสำคัญในระบบการควบคุมภายในด้านบัญชี
13. ข้อมูลที่เกี่ยวข้อง

- ไม่มี -
7. ข้อพิพาททางกฎหมาย

บริษัทไม่มีข้อพิพาททางกฎหมายที่ถูกฟ้องร้องโดยผู้อื่น
แต่จะมีที่บริษัทได้ดำเนินการฟ้องร้องดำเนินคดีกับลูกหนี้ของบริษัท
(เป็นลูกหนี้ทั่วไปโดยไม่มีบุคคลที่อาจมีความขัดแย้งทางผลประโยชน์กับบริษัท)

เนื่องจากสภาวะเศรษฐกิจหดตัว ทำให้มีลูกหนี้บางรายที่ไม่สามารถชำระหนี้ได้จำนวนประมาณ
19.21ล้านบาท ซึ่งบริษัทได้ทำการฟ้องร้องดำเนินคดีกับลูกหนี้ดังกล่าวจำนวนประมาณ 16.21
ล้านบาท โดยมีหนี้ที่ยังไม่ได้ดำเนินคดีประมาณ 3ล้านบาท อย่างไรก็ตาม
หนี้ที่มีปัญหาดังกล่าวบริษัทได้ตั้งค่าเผื่อหนี้สงสัยจะสูญไว้ทั้งหมดแล้ว (ณ 31 ธันวาคม 2546
บริษัทมีค่าเผื่อหนี้สงสัยจะสูญจำนวน 21.20 ล้านบาท)
ทั้งนี้หากลูกหนี้ที่บริษัทได้ฟ้องร้องดำเนินคดีไม่สามารถชำระหนี้ได้
บริษัทก็จะนำมูลหนี้นั้นมาใช้ประโยชน์ทางภาษีเงินได้ต่อไป
รายละเอียดอื่น ๆ

- ไม่มี -